open-index/open-wikipedia-markdown huggingface dataset:
Per Eggum Mauseth

:*Må ikke forveksles med [[Per Maurseth]]*

**Per Otto Eggum Mauseth** (1944–2001) var en norsk politiker (SF og SV) og leder for Norske Boligbyggelags Landsforbund. Mauseth var mest aktiv i Oslo-politikken, men var også vararepresent for SV på Stortinget i to perioder fra 1989 til 1997. 

Mauseth gikk realskole og gymnas ved Teisen skole i årene 1958 til 1963, og tok deretter statsvitenskap grunnfag i 1965. Han arbeidet i NBBL fra 1977, som informasjonssjef og redaktør. Han ble ansatt som administrerende direktør der i 1990, og hadde stillingen fram til sin død.

Han var leder for Sosialistisk studentforbund 1966–68, partisekretær i Sosialistisk folkeparti 1969–73, nestleder 1975–76. Han satt i SFs sentralstyre 1969–76. Da Sosialistisk Valgforbund ble opprettet var han gruppesekretær fra 1973-77, leder for Grorud SV 1976–88, nestleder i SV 1987–90. Han satt i SVs hovedstyre størstedelen av tiden mellom 1973 og 1990, og var leder for SVs gruppe i Oslo bystyre i ti år. I bystyret var Mauseth varamedlem i tre perioder 1967-79, og medlem fra 1991 til 1995. Han satt i Oslo formannskap i tre perioder 1979-91. Som Oslo-politiker hadde han verv i en lang rekke offentlige utvalg, råd og komiteer.

## Bokutgivelser
* *Vi bor i lag*, (red.) NBBL Oslo 1982
* *Informasjon og samfunnskontakt*, (red.) NBBL Oslo 1985
* *Leve kommunen*, Pax Oslo 1987
* *Oslo bak fasaden*, Pax Oslo 1991

## Priser
* Handikapprisen 1990 
* KS-medaljen 2000

## Eksterne lenker
*
Tsutomu Seki

**Tsutomu Seki** (関 勉, født 3. november 1930 i Kōchi, Japan) er en japansk astronom og en profilert enkeltoppdager av asteroider. Seki er direktør ved Geisei-observatoriet og eder kometseksjonen av Oriental Astronomical Association.

Han har oppdaget 225 asteroider, deriblant den trojanske asteroiden (5209) 1989 VW1 og Amorasteroiden (13553) 1992 JE. Han har også oppdaget en rekke kometer, deriblant C/1965 S1 (Ikeya-Seki).

## Referanser
Lua

**Lua** er et lettvekts skriptspråk med assosiative tabeller og utvidbar semantikk. Lua er kryssplattform siden språket er skrevet i ANSI C. Språket brukes blant annet som skriptspråk i mange spill, f.eks. World of Warcraft og Roblox.

Navnet kommer fra ordet «lua», som betyr måne på portugisisk.

## Historie
Lua ble utviklet i 1993 av Roberto Ierusalimschy, Luiz Henrique de Figueiredo, og Waldemar Celes, medlemmer av Computer Graphics Technology Group ved Pontifícia Universidade Católica do Rio de Janeiro i Rio de Janeiro. Gruppen utviklet programmer for Petrobas, blant annet for å lage litologiprofiler. Programmene krevde mye konfigurasjon fra brukerne, og på et tidspunkt fant de ut at det beste ville være å bygge inn et fullstendig programmeringsspråk. Siden brukerne var geologer og ingeniører fremfor profesjonelle programmerere, var det viktig å unngå kryptisk syntaks og semantikk. Tcl var det eneste reelle alternativet, men ble forkastet grunnet «uvennlig syntaks», dårlig støtte for å beskrive datastrukturer, og manglende støtte for andre plattformer enn Unix. LISP og Scheme ble forkastet også grunnet uvennlig syntaks. Python var fremdeles i barndommen. Dermed ble Lua født.

I 1996 publiserte gruppen en artikkel om Lua i et amerikansk tidsskrift. Artikkelen ble blant annet lest av utviklere ved LucasArts, som bestemte seg for å integrere Lua i spillene sine for å gi brukerne mulighet til å skrive makroer og tillegg. I 1998 anbefalte LucasArts Lua på verdens største spillutviklingsmesse, Games Developer’s Conference, og etterhvert begynte også andre spillutviklere å ta språket i bruk.

## Særtrekk
Lua er dynamisk typet, og kjører programmer gjennom å tolke bytekode i en registerbasert virtuell maskin. Språket har automatisk minnehåndtering med inkrementell søppeltømming, og er spesielt egnet til konfigurering og skripting. Det er raskt sammenlignet med andre tolkede skriptspråk, tar lite plass, og er enkelt å komme i gang med for å skrive enkle skript.

Kildekoden til versjon 5.2.2 består av omtrent  C-kode, som tilsvarer ca. 180 kB i Linux. At språket tar lite plass er gunstig for innbygging i ulike applikasjoner.

Lua er egentlig ikke et objektorientert språk, men det tilbyr mekanismer for å implementere klasser og arv direkte i språket. Den eneste innebygde datastrukturen er *table*, som i grunnen er en hashtabell. Denne kan benyttes om felt, liste, mengde og tuppel.

## Roblox
Språket er veldig populært når det gjelder med Roblox, men bortsett fra at Roblox bruker en modifisert versjon, som heter Roblox Lua, eller RBX.lua som det faktisk heter, og det er språket som alle Roblox-spill, som Jailbreak og Adopt Me bruker.

## Referanser


## Eksterne lenker
*
Maribel Pineda

**Maribel Pineda** (født 29. april 1980) er en venezuelansk skytter som konkurrerer i pistolskyting. Hun representerte landet sitt under Sommer-OL 2012 i London, der hennes beste resultat var nummer 38 i 25 meter pistol. 

## Referanser


## Eksterne lenker
*
Velleda Cesari

**Velleda Cesari** (født 15. februar 1920 i Bologna, død 4. mai 2003 i Genova) var en italiensk fekter som deltok i de olympiske leker 1948 i London, 1952 i Helsingfors, 1956 i Melbourne og 1960 i Roma.

Cesari vant en olympisk bronsemedalje i fekting under Sommer-OL 1960 i Roma. Hun var med på det italienske laget som kom på tredjeplass i lagkonkurransen i florett bak Sovjetunionen og Ungarn. De andre på laget var Bruna Colombetti, Claudia Pasini, Irene Camber og Antonella Ragno-Lonzi.

## OL-medaljer
* 1960  Roma -  Bronse i fekting, florett lag, damer  Italia

## Referanser


## Eksterne lenker
*
Anna Favella

**Anna Favella** (født 21. september 1983) er en italiensk skuespillerinne.
## Filmografi
* 2008 Enrico Mattei - L'uomo che guardava al futuro 
* 2009 Don Matteo 7
* 2010 Terra Ribelle
* 2012 Terra Ribelle - Il Nuovo mondo
* 2013 Mr. America

## Eksterne lenker
* 
*
Antonella Ragno-Lonzi

**Antonella Ragno-Lonzi** (født 6. juni 1940 i Venezia), italiensk fekter som deltok i de olympiske leker 1960 i Roma, 1964 i Tokyo, 1968 i Mexico by og 1972 i München.
   
Ragno-Lonzi vant en olympisk bronsemedalje i fekting under Sommer-OL 1960 i Roma. Hun var med på det italienske laget som kom på tredjeplass i lagkonkurransen i florett bak Sovjetunionen og Ungarn. De andre på laget var Velleda Cesari, Bruna Colombetti, Irene Camber og Claudia Pasini.

## OL-medaljer
* 1972  München -  **Gull** i fekting, florett, damer  Italia
* 1960  Roma -  Bronse i fekting, florett lag, damer  Italia
* 1964  Tokyo -  Bronse i fekting, florett, damer  Italia

## Eksterne lenker
*
Munkhbayar Dorjsuren

**Munkhbayar Dorjsuren** (født 9. juli 1969) er en tysk skytter som konkurrerer i pistolskyting. Hun representerte landet sitt i Sommer-OL 2012 i London, der hennes beste resultat var nummer 12 i 25 meter pistol. Hun representerte Mongolia i Sommer-OL 1992, der hun tok bronse, før hun tok bronse for Tyskland i Sommer-OL 2008.

## Referanser


## Eksterne lenker
*
Sturm und Drang (skuespill)

***Sturm und Drang*** («storm og trengsel») er et skuespill i fem akter av Friedrich Maximilian Klinger. Det gav navnet til perioden kjent som Sturm und Drang. Skuespillet ble urfremført av Seylersche Schauspiel-Gesellschaft, der Klinger var teaterdikter, 1. april 1777 i Leipzig.

## Litteratur
* Karthaus, Ulrich: *Sturm und Drang. Epoche-Werke-Wirkung*. München: C.H.Beck Verlag, 2. aktualisierte Auflage. 2007, S. 106-113.
* Kließ, Werner: *Sturm und Drang. Gerstenberg, Lenz, Klinger, Leisewitz, Wagner, Maler, Müller*. Hannover: Friedrich Verlag Velber 1. Aufl. 1966 S. 93-97.
Conrad Ekhof

**Conrad Ekhof** (født 12. august 1720 i Hamburg, død 16. juni 1778 i Gotha) var en tysk skuespiller og regnet som en av samtidens største skuespillere. Han var i 35 år knyttet til noen av Tysklands fremste teatertrupper, før han i 1775 ble direktør for hoffteateret i Gotha.

## Referanser


## Litteratur
* 

## Eksterne lenker
*
Ariadne forlag

**Ariadne forlag** er et uavhengig norsk forlag som ble etablert i Bergen i 1983. Det gir ut faglitteratur basert på ikke-profitt-drift (frivillig arbeid og dugnadsvirksomhet). Senere ble forlaget knyttet til Senter for vitskapsteori (SVT, Universitetet i Bergen) og utga en rekke av dets publikasjoner.

Ariadne forlag gjennomfører fagfellevurdering av de manuskripter som antas for utgivelse.

Redaktør er Lars Gule.

## Referanser
Valentina Prudskova

**Valentina Aleksandrovna Prudskova** russisk: **Валентина Александровна Прудскова** (født 27. desember 1938, død 23. august 2020) var en sovjetisk fekter som deltok i de olympiske leker 1960 i Roma og 1964 i Tokyo.

Prudskova ble olympisk mester i fekting under Sommer-OL 1960 i Roma. Hun var med på det sovjetiske laget som vant lagkonkurransen i florett foran Ungarn og Italia. De andre på laget var Aleksandra Zabelina, Ljudmila Shishova, Tatjana Petrenko-Samusenko, Galina Goroksjova og Valentina Rastvorova.

## OL-medaljer
* 1960  Roma -  **Gull** i fekting, florett lag, damer  Sovjetunionen
* 1964  Tokyo -  sølv i fekting, florett lag, damer  Sovjetunionen

## Referanser


## Eksterne lenker
*
Richard Andvord

**Richard Andvord** er navnet til flere personer:

*Richard Andvord (1839–1913), norsk forretningsmann
*Richard Andvord (1886–1965), norsk offiser og diplomat
*Richard Andvord (1920–1997), norsk forretningsmann og motstandsmann

## Oppkalte selskaper
*Rich. Andvord, norsk papir- og kontorrekvisitabedrift
Karl-Erik Nilsson

**Karl-Erik Nilsson** er navnet til flere personer:

*Karl-Erik Nilsson (bryter)
*Karl-Erik Nilsson (fotballdommer)
*Karl-Erik Nilsson (fotballspiller)
Takane, Yamanashi

**Takane** (高根町, *Takane-chō*) er en tidligere by i Kitakomadistriktet i prefekturet Yamanashi, Japan. 

I 2003 hadde byen en estimert befolkning på 9,579 og en folketetthet på 148.14 per km². Arealet var 64.66 km².

Den 1. november 2004 ble Takane, sammen med byene Hakushi, Nagasaki og Sutama og landsbyene Akeno, Mukawa og Ozumi, innlemmet i storbyen Hokuto.

## Eksterne lenker
* Offisiell hjemmeside til Hokuto by (japansk)
Galina Goroksjova

**Galina Jevgenjevna Goroksjova** russisk: **Галина Евгеньевна Горохова** (født 31. august 1938 i Moskva) var en sovjetisk fekter som deltok i de olympiske leker 1960 i Roma, 1964 i Tokyo, 1968 i Mexico by og 1972 i München.
  
Goroksjova ble olympisk mester i fekting under Sommer-OL 1960 i Roma. Hun var med på det sovjetiske laget som vant lagkonkurransen i florett foran Ungarn og Italia. De andra på laget var Ljudmila Shishova, Valentina Prudskova, Tatjana Petrenko-Samusenko, Aleksandra Zabelina og Valentina Rastvorova.

## OL-medaljer
* 1960  Roma –  **Gull** i fekting, florett lag, damer  Sovjetunionen
* 1968  Mexico by –  **Gull** i fekting, florett lag, damer  Sovjetunionen
* 1972  München –  **Gull** i fekting, florett lag, damer  Sovjetunionen
* 1964  Tokyo –  Sølv i fekting, florett lag, damer  Sovjetunionen
* 1972  München –  Bronse i fekting, florett, damer  Sovjetunionen

## Referanser


## Eksterne lenker
*
Tien Chia-chen

**Tien Chia-chen** (født 1983) er en taiwansk skytter som konkurrerer i pistolskyting. Hun representerte Kinesisk Taipei under Sommer-OL 2012 i London, der hennes beste resultat var nummer 16 i 25 meter pistol. 

Under Sommer-OL 2020 i Tokyo som ble arrangert i 2021, ble hun nummer 42 i 10 meter luftpistol. 

## Referanser


## Eksterne lenker
*
Siding Spring Observatory

**Siding Spring Observatory** er et astronomisk observatorium nær Coonabarabran i New South Wales, Australia. Observatoriet befiner seg 1165 meter over havet i Warrumbungle National Park på Mount Woorat, også kjent som Siding Spring Mountain. Observatoriet er en del av Research School of Astronomy & Astrophysics (RSAA) ved Australian National University (ANU), og er en del av *Mount Stromlo and Siding Spring Observatories research school*. Det er 12 teleskoper på stedet.

## Eksterne lenker
* 
* Anglo-Australian Observatory
* Uppsala Southern Sky NEO Survey Telescope
* Faulkes Telescope South
* iTelescope.Net Observatory
* SkyMapper Telescope
* ROTSE III Project 
* UNSW Automated Patrol Telescope (APT)
* 2.3 m Advanced Technology Telescope 
* ANU  Telescope
Fever

**Fever** er det engelske ordet for feber.

**Fever** kan sikte til:

## Musikk
;Album
*«Sweet Fever», et studioalbum av Tone Damli Aaberge
*«Full Moon Fever», det første soloalbumet til Tom Petty
*«Fever (Bullet for My Valentine-album)», et studioalbum av bandet Bullet for My Valentine
*«Fever (Kylie Minogue)», et studioalbum av australsk sangerinne Kylie Minogue

;Sanger
* «Fever» (Adam Lambert sang)
* «Fever» (Aerosmith sang), også utgitt av Garth Brooks som «The Fever»
* «Fever» (B.Traits sang), med Elisabeth Troy
* «Fever» (Cascada sang)
* «Fever» (Kylie Minogue sang)
* «Fever» (Little Willie John sang)
* «Fever» (Starsailor sang)
* «The Fever» (Bruce Springsteen sang)
* «Fever», av Family Force 5 fra *[[Dance or Die (EP)|Dance or Die]]*
* «Fever», av The Hives fra *[[A.K.A. I-D-I-O-T]]*
* «Fever», av Tone Damli Aaberge fra *[[Sweet Fever]]*
* «Fever», av Judas Priest fra *[[Screaming for Vengeance]]*
* «Fever», av Neko Case fra *[[Middle Cyclone]]*
* «Fever», av Quentin Elias
* «The Fever (Aye Aye)», av Death Grips fra *[[The Money Store (album)|The Money Store]]*

;Musikkgrupper
*Dengue Fever, et amerikansk popband

## Film
**[[Cold Fever]]*, en islandsk film fra 1995
**[[Cabin Fever]]*, en amerikansk skrekkfilm fra 2002
Rich. Andvord

**Rich. Andvord AS** var et norsk papir- og kontorrekvisitafirma, beliggende i Oslo. Fra selskapet ble grunnlagt i 1865 var det helt til 2005 en familiebedrift. 

## Historie
Selskapets grunnlegger Richard Andvord (1839–1913) kjøpte eiendommen mellom Karl Johans gate og Stortorvet av assessor Ludvig Mariboe, og åpnet sin forretning 1. mai 1865. 

De første årene bodde Andvord selv i andre etasje over butikken. Med sin sentrale beliggenhet ble den ganske fort et møtested for byens borgere. Tidens intellektuelle elite hadde mange spesielle krav til sine skriveredskaper, og Henrik Ibsen, Bjørnstjerne Bjørnson, Edvard Grieg, Jonas Lie og Edvard Munch var blant de faste kundene. Kunstnere som hadde vansker med å betale, fikk diskret økonomisk hjelp. Butikken kunne ofte fungere som diskusjonsklubb og møteplass for byens intellektuelle, og invitasjonslistene til borgerball og veldedige tilstelninger trakk også mange folk til butikken. 

Etter hvert utvidet firmaet sin virksomhet, med trykkeri, bokbinderi og stempelproduksjon, og kommunale og statlige etater ble stadig bedre kunder. Firmaet vokste kraftig.

Under krigen var daværende Richard Andvord (1920–1997) aktiv i motstandsbevegelsen, og bedriften på Stortorget ble et viktig senter for motstandsbevegelsen. Andvords grafiske virksomhet var viktig når man innen hjemmefronten skulle lage falske papirer.

I 2000 flyttet forretningen fra Stortorvet til Tollbugata 31. På fasaden mot Stortorvet er de lett synlige neonbokstavene fra 1960-tallet bevart. 

Andvord-konsernet omfattet etter hvert ikke bare butikk og grafisk bedrift, men også Grieg Kalenderforlag og grossisten Emo. I 2004 var omsetningen nådd om lag 1 mrd. kroner. 

Andvord-gruppen ble i 2005 slått sammen med det børsnoterte grossistfirmaet C. Tybring-Gjedde, og fikk navnet Andvord Tybring-Gjedde ASA (ATG). Firmaets hovedvirksomheter ble solgt ut av Andvord-familien høsten 2006. Etter det ble butikken en selvstendig enhet i Staples Retail Norway AS og fikk navnet *Andvord City Cash*.

I januar 2014 ble det klart at Stortinget som var gårdeier i Tollbugata selv ønsket å disponere lokalene der butikken lå, og at butikkvirksomheten etter 149 års drift derfor opphører 25. januar 2014.

## Se også
*Andvord (slekt)

## Referanser
Cat People

***Cat People*** kan sikte til:

* «Cat People (1942)», film fra 1942 regissert av Jacques Tourneur
* «Cat People (1982)», film fra 1982 regissert av Paul Schrader
* «Cat People (Putting Out Fire)», sang fra 1982
Pampashjort

**Pampashjort** (*Ozotoceros bezoarticus*) er et mindre hjortedyr (Cervidae) som tilhører gruppen med andre hjortedyr (Capreolinae). Den er eneste art i slekten *Ozotoceros*. Arten finnes i spredte populasjoner over store deler av Sør-Amerika, spesielt i Brasil, sør til Argentina. Den trives på pampas, noe som også er opphavet til det norske navnet på arten.

Hannene blir større enn hunnene og veier typisk cirka 40&nbsp;kg. Hunnen cirka 33,5&nbsp;kg. Pelsen er blek rødbrun til sandfarget.

## Eksterne lenker
*
Wandsworthfengselet

**Wandsworthfengselet** i London er (2014) Storbritannias nest største fengsel. Det ligger i London Borough of Wandsworth og har en kapasitet på 1416 straffedømte. Bare Liverpool har et større fengsel.

*Surrey House of Correction*, som det først het, ble åpnet i november 1851. Bygningen ble anlagt etter panoptikonprinsippet, ved det at alle korridorene lar seg observere fra ett sentralt kontrollpunkt. 

Fengselet hat to bygningskompleker. I Heathfield Centre, hovedfengselet, er alle fangeceller i fem fire-etasjers fløyer. Det mindre Onslow Centre har tre fløyer, og har kapasitet for 300 fanger. Der er for det meste seksualforbrytere, i den såkalte *Vulnerable prisoners unit*.

Mellom 1878 og 1961 ble 135 dødsstraffer eksekvert i fengselet. Blant de fanger som ble henrettet ved hengning var:

''(etter henrettelsesår)

*Kate Webster (1849&ndash;1879) - mord
*George Chapman (1865&ndash;1903) for en rekke giftmord - også mistenkt for å være Jack the Ripper
*George Johnson Armstrong (1902&ndash;1941) - for landsforræderi
*Duncan Scott-Ford (1921&ndash;1942) - for landsforræderi
*August Sangret (1913&ndash;1943) - for «wigwammordet»
*John Amery (1912&ndash;1945) - britisk fascist
*William Joyce (Lord Haw-Haw) (1906&ndash;1946) - britisk fascist 
*John George Haigh (1909&ndash;1949) – seriemorder kjent som «syrebadmorderen»
*Derek Bentley (1933&ndash;1953) -  henrettet 1953 for et politimord; det ble senere funnet dommen var feil og han ble «posthumt benådet» i 1993.
*Guenther Podola (1929&ndash;1959) - politimord

Wandsworths siste henrettelse fant sted 8. deptember 1961. Den dømte var dobbeltmorderen Hendrick Neimasz.

Postraneren Ronald Biggs (en av forøverne av det store togrøveriet i 1963) og tre andre klarte i 1965 å rømme fra fengselet.

Selv etter Storbritannias avskaffelse av sivil dødsstraff for kriminelle handlinger beholdt Wandsworth en funksjonsdyktig galge. Først da landet i oktober 1998 avskaffet dødsstraff også for den militære rettssfære, ble den demontert. Galgerommet ble omgjort til et spiserom for ansatte. 

## Eksterne lenker
* Wandsworth hos hmprisonservice.gov.uk
Vilhelm Paus

**Vilhelm Christian Ødegård Paus** (født 25. april 1915 i Oslo, død 22. november 1995 i London) var en norsk advokat, diplomat og næringslivsleder innen celluloseindustrien.

Han var utdannet cand.jur. ved Det Kongelige Frederiks Universitet i 1939 og ble Master of Business Administration ved Harvard Business School ved Harvard University i 1941. Han fikk advokatbevilling i 1952.

Tidlig i sin karrière var han dommerfullmektig i hjembyen Tønsberg fra 1939, før han forlot Norge for å studere ved Harvard like før okkupasjonen. Han ble knyttet til den norske utenrikstjenesten i 1941 og var først sekretær ved den norske legasjonen i Montréal 1941–42. Han var ansatt i London-regjeringen 1942–1945, først som attaché ved den norske ambassaden i London 1942–1943 and deretter som sekretær i handelspolitisk avdeling i Utenriksdepartementet 1943–1945, med enkelte avbrudd for militærtjeneste i Skottland. Han var legasjonssekretær og visekonsul i London 1945–48. Han var også norsk representant ved en rekke internasjonale økonomiske organer som i 1947 ble innlemmet i FNs økonomiske kommisjon for Europa. I 1948 var han legasjonssekretær i Bern og Wien.

Han var avdelingssjef i Norsk Hydro 1950–52 og ble salgsdirektør for cellulose i A/S Borregaard fra 1952. Han ble i 1969 administrerende direktør for Press Paper Ltd. i London, en bedrift som representerte norske og svenske papirprodusenter i Storbritannia. Han var styremedlem i bl.a. Norsk kompensasjonsselskap (fra 1954), Norsk Transithandel (fra 1954) og A/S Høvellast.

Han var sønn av kirurg og president i Norges Røde Kors Nikolai Nissen Paus og Sofie Amalie Brandt Ødegaard. Han var barnebarn til skolemannen B.C. Pauss og Anna Henriette Wegner og til oberst Vilhelm Christian Marius Ødegaard og Inga Hedvig Holst, og var bl.a. oldebarn av industriherren Benjamin Wegner og trelasthandler mm. Frederik J. Holst. Han var gift med Anne Collett (1918–2008), datter av brukseier Axel Collett og Lucie Trozelli Krefting. Hans bror, kirurgen Bernhard Paus, var gift med Annes søster Brita Collett. Vilhelm og Anne hadde fem barn, og har etterkommere med slektsnavn Paus, Wessel, von Pirquet, Sundt, Poetzsch, Hedberg og Haukeland.

Han var medlem av Norske Selskab fra 1954. Han var også frimurer og førte i likhet med sin far og bror et våpen med oksehode med stjerne i frimurer-utforming.

## Referanser
Adolf Konto

**Jonas Leo Adolf Konto** (født 30. mars 1911 i Helsingfors, død 20. november 1965 i Helsingfors) var en finsk seiler som deltok i de olympiske leker 1948 i London og 1952 i Helsingfors.

Konto vant en olympisk sølvmedalje i seiling under OL 1952 i Helsingfors. Han var med på den finske båten «Raila» som kom på tredjeplass i 6-metersklassen bak «Llanoria» fra USA og den norske båten «Elisabeth X». Seilingene  ble avviklet i perioden 20. til 23. juli. Mannskapet på «Raila» var Rolf Turkka, Paul Sjöberg, Adolf Konto, Ernst Westerlund og Ragnar Jansson

## OL-medaljer
* 1952  Helsingfors &ndash;  Bronse i seiling, 6-metersklassen  Finland

## Eksterne lenker
*
Dalen 1 kraftverk

**Dalen 1 kraftverk** er et vannkraftverk ved Jørpeland i Strand kommune i Rogaland. Verket får vann fra elva Jørpelandsåna, fra en inntaksdam ved Storåfoss. Kraftverket er bygget i 2010 og står ved siden av Jørpeland II kraftverk, som er nedlagt.

Kraftverket utnytter en pålagt minstevannføring, som er i nedre del av Jørpelandsåna mellom innsjøen Dalavatn og Jørpelandsvågen. Dalavatn er inntaksmagasin for Jøssang Kraftverk. Fra inntaksdammen er det gravd ned en vannvei i terrenget, av vannrør. 

Det er installert to aggregater, en peltonturbin på 3 MW og en francisturbin på 2 MW. 

Kraftverkets midlere årsproduksjon er på 21 GWh. Samlet installert effekt er 5 MW.

Kraftverket eies av Jørpeland Kraft, der Lyse er majoritetseier.

## Referanser


## Eksterne lenker
* 
* NVE vannkraftdatabase
* NVE hederspris
* Lyse om Jørpeland Kraft
* Dalen kraftverk fikk byggeskikkprisen for 2011
Huset på Bjørnehjørnet

***Huset på Bjørnehjørnet*** (engelsk: *The House at Pooh Corner*) er ei barnebok fra   av den britiske forfatteren A.A. Milne. Det er den andre av bøkene om Ole Brumm.

Boka inneholder nye episoder om dyrene i Hundremeterskogen. En av figurene i skogen, Tigergutt, blir introdusert i første kapittel av boka. Dette har bakgrunn i at forfatterens sønn, Christopher Robin hadde fått en ny gave: en tøytiger. Fortellingen om Brummpinneleken finnes også her, og har sitt utspring i at Tigergutt «bumpet» Tussi ut i bekken.

Boka inneholder også fortellingen som innebærer avslutningen på «Brumms trygge og velordnede tilværelse»: Christopher Robin begynner på skolen, og tar avskjed med barndomslandet.

Boka utkom første gang på norsk i 1947 i Gyldendals GGB - serie med tittelen *Ole Brumm og vennene hans*, oversatt av Mathilde Oftedal. Dette i forbindelse med at den første Ole Brumm boken også ble utgitt i samme serie to år tidligere. I 1953 ble boken igjen oversatt og gjenfortalt, denne gangen av Thorbjørn Egner. Egner hadde oversatt den første av Brummbøkene året før; begge oversettelsene ble først framført i Barnetimen for de minste. I 1993 utkom en komplettert og revidert oversettelse ved forfatteren Tor Åge Bringsværd og forlagsredaktøren Marianne Koch Knudsen. Da fikk *The House at Pooh Corner* det nåværende navnet *Huset på Bjørnehjørnet*.

## Referanser
Complejo Astronómico El Leoncito

**Complejo Astronómico El Leoncito (CASLEO)** er et astronomisk observatorium i provinsen San Juan i Argentina, og et av to observatorier i El Leoncito National Park. Det andre er Félix Aguilar Observatory. CASLEO ble etablert i 1983 gjennom en avtale mellom National Scientific and Technical Research Council (CONICET) i Argentina, ministeriet for vitenkap, teknologi og innovasjon (MINCYT), det nasjonale universitetet i San Juan, det nasjonale universitetet i La Plata og det nasjonale universitetet i Córdoba. Anlegget stod ferdig i 1986 og regulære observasjoner begynte i 1987.

## Referanser
Panoptisk fengsel

:*For å lese om *panoptikon* i betydningen [[raritetskabinett]] og [[vokskabinett]], se det.*

**Panoptisk fengsel**, **Benthams panoptikon** eller bare **panoptikon** (av gresk *pan* «all» og *optikos* «[som angår] syn») er en type fengsel eller asyl bygd etter en designidé som den britiske filosofen Jeremy Bentham  presenterte i boka *Panopticon* fra 1791.  Utformingen består av en rund bygning som er inndelt i kakestykkelignende celler med gitterdører. Midt i bygningen står et tårn, hvorfra man kan overvåke alle fanger, uten at de selv kan fastslå om de blir overvåket eller ikke. Dette skaper derfor ifølge Bentham «en følelse av en usynlig allvitenhet». 

Millbank fengsel i London for  fanger ble bygd etter en noe modifisert plan og stod ferdig i 1821. Det ble revet i 1891. Også andre fengsler ble bygd etter en lignende plan.

I sin rendyrkede, benthamianske form finnes det ikke mange fengsler der dette fullstendige celleinnsynet fra ett sentralpunkt er mulig. Nærmest kommer *[[Presidio Modelo]]* på Isla de la Juventud i Cuba. Etter CCTV-overvåkning (video) ble mulig, er det uansett ikke bygningsarkitekturen, men lovene og fengselsmyndighetenes vilje og ressurser som ivaretar et slikt eventuelt ønske. 
 
En tillempet utføring av panoptikonideen gjaldt for de fengsler der man fra sentralpunktet riktignok ikke har innsyn i selve cellene (hvis de har gitterdør), men kan overvåke enhver cellekorridor. Da er utformingen gjerne at cellefløyene – gjerne fleretasjes – er organisert stjerneformet. Denne utformingen finner man også i Botsfengselet i Oslo, som stod ferdig i 1851. Her skyldes impulsene fra medisinprofessor Frederik Holst (1791–1871). Holst foretok omfattende utenlandsreiser for å studere fengsels- og sykehusvesen. Både for sinnssykeasyl og fengsler anbefalte han en panoptisk arkitektur. Utviklingen innen psykiatrien førte til at ideene der var blitt gammeldagse før de ble iverksatt, men Botsfengselet ble panoptisk.

## Fengsler med (en form for) panoptisk innsyn til cellene
* Millbank fengsel – London
* Presidio Modelo - Isla de la Juventud - Cuba.
* Kaladwip Prison - Andamanøyene i India
* Pelican Bay State Prison - California i USA
* Stateville Penitentiary - Joliet i Illinois i USA
* Twin Towers Correctional Facility - Los Angeles i California
* Chi Hoa - Ho Chi Minh-byen i Vietnam
* Koepelgevangenis - Arnhem i Nederland
* Santo Stefano - øy i Tyrrenhavet i Italia
* Fengslet i Breda (Nederland)
* La Santé-fengselet i Paris
* La Roquette-fengslene i Paris
* Vestre Fængsel i København

## Fengsler med panoptisk fløyarrangement
* Botsfengselet i Oslo
* Pentonville Prison i London
* Holloway Prison i London
* Wandsworthfengselet i London 
* Port Arthur - Australia
* Moabit - Berlin

## Referanser
Ole O. Vold

**Ole Olsen Vold** (1878–1956) var en norsk politiker, formann i Norges Socialdemokratiske Ungdomsforbund fra 1905 til 1906. Vold hadde vært medlem av NSUs forløper Kristiania-laget fra det ble stiftet i 1900. Han arbeidet på den tiden som bud.

Vold var også engasjert i avholdssaken, og fra 1894 medlem av Godtemplarordenen og dens norske avdeling. Han innehadde etter hvert alle losjens ordener.

Vold var hovedkasserer i Oslo kommunale leieboerorganisasjon i vel 25 år.

Han var gift. Han døde i Oslo i 1956 og ble begravet på Nordre gravlund.

## Referanser
Xinglong-observatoriet

**Xinglong-observatoriet** (forenklet kinesisk: 兴隆观测基地, tradisjonell kinesisk: 興隆觀測基地, pinyin: *Xīnglóng guāncè jīdì*) er et astronomisk observatorium i byprefekturet Chengde, sør for den største fjelltoppen i Yanfjellene i provinsen Hebei i Kina. Stedet har syv installerte teleskoper, og er et populært turiststed.

De tre asteroidene (31196) Yulong, (48799) Tashikuergan og (58418) Luguhu ble oppdaget ved observatoriet i 1996 og 1997.

## Referanser


## Eksterne lenker
* Xinglong's hjemmeside
* Peking Observatory, Xinglong Station
Forststyrelsen

**Forststyrelsen** (finsk: *Metsähallitus* samisk: *Meahciráđđehus*) er en finsk statlig etat som forvalter den finske stats utmarksområder, inkludert sjøer. Blant dens oppgaver er forvaltningen av Finlands nasjonalparker og ødemarksområder, og andre naturreservater på statlig jord. Etaten ble etablert i 1859 for å forvalte de statseide skogseiendommene.
## Eksterne lenker
*
Enok O. Simonnæs

**Enok Olai Matias Simonnæs** (født 7. november 1856, død 24. juli 1947) var en norsk fotograf fra Sande, bosatt i Ålesund. Han arbeidet som fotograf i Ålesund fra 1885 til 1920.

Simonnæs var fra gården Simonnes i Sande. Han etablerte seg som fotograf i Ålesund i 1885 og ble en av de store fotografene i Ålesund. Hele arkivet hans gikk tapt i bybrannen i 1904. 

Glassplatearkivet hans fra årene etter 1904 er tatt vare på av Aalesunds Museum. Fra 1998 ble de første glassplatene i Simonnæsarkivet digitalisert av FylkesFOTOarkivet i Møre og Romsdal (FAK). Fra 2009 er over 18&nbsp;000 Simonnæs-bilder tilgjengelig på internett. 

## Litteratur
* Kjell Skorgevik: *Fotografer i Ålesund i glassplatenes tid*, 1985
* *Sandesoga*, band III. Volda 1977

## Eksterne lenker
* Enok O. Simonnæs-arkivet
*
Sigvald Moa

**Sigvald Moa** (født 1879 i Ålesund, død 2. august 1938) var en norsk fotograf. Han etablerte seg i Ålesund året etter bybrannen i 1904. 

Han var samtidig med Ålesundsfotografene Johannes Sponland og Enok O. Simonnæs og hadde gått i lære hos sistnevnte. 

Arkivet etter Moa er digitalisert av FylkesFOTOarkivet i Møre og Romsdal.

## Referanser


## Litteratur
* Kjell Skorgevik: *Fotografer i Ålesund i glassplatenes tid*, 1985

## Eksterne lenker
* 
* Moa-arkivet
Ingrid Sande Larsen

**Ingrid Sande Larsen** (født 24. oktober 1976) er en norsk quizer. Hun var president i Norges Quizforbund fra 2011 til 2015. Hun overtok etter Ole Martin Halck i 2011, som da hadde sittet som president siden opprettelsen i 2005.

Sande Larsen har to gull fra NM i quiz, ett fra 2013 og ett fra 2010. Begge gullene er i disiplinen lag.

## Referanser
Vätsäri ødemarksområde

**Vätsäri ødemarksområde** (finsk: *Vätsärin erämaa-alue*, svensk: *Vätsäri ödemarksområde*) er beliggende i Enare i nord-Finland, mellom nordøstsiden av Enaresjøen og den finsk–norske grensen. Landskapet dekkes av taigaskog av gran, myr og sjøer. Den nordøstligste delen består av snaufjell. Vätsäri er en av tolv ødemarksområder i Lappland og dekker et område på . Reservatet er underlagt Forststyrelsen og ble opprettet sammen med de andre ødemarksområdene i 1991.

Området er en del av Pasvik–Enare trilateralpark sammen ned Øvre Pasvik nasjonalpark og Øvre Pasvik landskapsvernområde i Norge, og den norsk-russiske Pasvik naturreservat. Området har en merket sti og noen hytter.

Området har en kort vekstsesong, kalde vintere, lite regn, og dårlig jordsmonn på grunn av det underliggende grunnfjellet av gneis. Enaresjøen er påvirket av sur nedbør og nedgang i fiskebestanden på grunn av kraftverkene i Pasvikelva. Området er et viktig habitat for brunbjørn og har en stor bestand av elg. Samer driver reindrift i området. Sik og lagesild utgjør de viktigste fiskeartene, med sistnevnte som en fremmed art.

## Referanser


## Eksterne lenker
* Pasvik–Inari Trilateral Park (på norsk)
Yanshanfjellene

**Yanshan** eller **Yanfjellene** (, pinyin: *Yānshān*) er en fjellkjede nord i Kina. Fjellene strekker seg fra elven Chaobei i vest og Shanhaipasset i øst. Fjellene består av kalkstein, granitt og basalt. 

Fjellene når opp i høydet på fra 400 til 1&nbsp;000&nbsp;moh. Høyeste topp er Wuling på 2&nbsp;116&nbsp;m i fylket Xinglong. 

Fjellkjeden brytes opp av flere trange pass, som Gubei-passet, Xifeng-passet og Leng-passet. Den delen av Den kinesiske mur som tiltrekker seg flest besøkende, Badaling nordvest for Peking, ligger i denne fjellkjeden.
Ragnar Jansson

**Ragnar Rafael Jansson** (født 1. oktober 1908 i Helsingfors, død 9. september 1977 i Helsingfors) var en finsk seiler som deltok i de olympiske leker 1948 i London og 1952 i Helsingfors.

Jansson vant en olympisk sølvmedalje i seiling i OL 1952 i Helsingfors. Han var med på den finske båten «Raila» som kom på tredjeplass i 6-metersklassen bak «Llanoria» fra USA og den norske båten «Elisabeth X». Seilingene  ble avviklet i perioden 20. til 23. juli. Mannskapet på «Raila» var Rolf Turkka, Paul Sjöberg, Adolf Konto, Ernst Westerlund og Ragnar Jansson.

## OL-medaljer
* 1952  Helsingfors &ndash;  Bronse i seiling, 6-metersklassen  Finland

## Eksterne lenker
*
Magnus Wassén

**Sten Magnus Wassén** (født 1. september 1920 i Partille, død 23. juni 2014 i Göteborg) var en  svensk seiler som deltok i de olympiske leker 1952 i Helsingfors.
 
Wassén vant en olympisk bronsemedalje i seiling under OL 1952 i Helsingfors. Han var med på den svenske båten «Hojwa» som kom på tredjeplass i 5½-metersklassen bak «Complex II» fra USA og den norske båten «Encore». Seilingene  ble avviklet i perioden 20. til 23. juli 1952. Mannskapet på «Hojwa» var Carl-Erik Ohlson, Folke Wassén (bror) og Magnus Wassén.

## OL-medaljer
* 1952  Helsingfors &ndash;  bronse i seiling, 5½-metersklassen  Sverige

## Referanser


## Eksterne lenker
*
Berberhjort

**Berberhjort** (*Cervus elaphus barbarus*) er en underart av hjort (*Cervus elaphus*) og lever i visse deler av Tunisia, Algerie og Marokko i Nord-Afrika. Den marokkanske populasjonen ble reintrodusert fra Tunisia på 1990-tallet. Underarten er det eneste medlemmet av hjortedyrfamilien som lever i Afrika.

I senere tid er det imidlertid reist tvil om den er en underart. En nyere genetisk studie viser svært liten forskjell mellom denne og såkalt korsikahjort (*C. elaphus corsicanus*), en underart som lever på Sardinia (Italia) og Korsika (Frankrike). Den nålevende populasjonen på Korsika er reintrodusert fra Sardinia. En studie anser at disse kanskje må regnes som en egen art - *Cervus corsicanus*. Spørsmålet er imidlertid ennå ikke avklart.

## Referanser


## Eksterne lenker
*
Gekko-observatoriet

**Gekko-observatoriet** eller **Gekkuoobservatoriet** (av japansk: *Gekkou*, «månelys») er et astronomisk observatorium i prefekturet Shizuoka, Japan. Det ble grunnlagt i 1957 og eies av *International Foundation for Cultural Harmony*. Mellom 1987 og 2000 oppdaget astronomene Yoshiaki Oshima og Tetsuo Kagawa 172 småplaneter på dette stedet. I 2000 rangerte observatoriet på 40.-plass i verden i totale antall asteroideoppdagelser.

Asteroiden 4261 Gekko er oppkalt etter observatoriet.

## Referanser
Erland Almkvist

**Erland Herman Lison Almkvist** (1912–1999) var en svensk seiler som deltok i de olympiske leker 1952 i Helsingfors.
   
Almkvist vant en olympisk sølvmedalje i seiling under OL 1952 i Helsingfors. Han var med på den svenske båten «Tornado» som kom på andreplass i dragebåtklassen bak «Pan» fra Norge. Seilingene  ble avviklet i perioden 20. til 23. juli 1952. Mannskapet på «Tornado» var Erland Almkvist, Per Gedda og Sidney Boldt-Christmas.

## OL-medaljer
* 1952  Helsingfors &ndash;  Sølv i seiling, dragebåt-klassen  Sverige
## Eksterne lenker
*
Andeshjorter

* sørlig andeshjort
* nordlig andeshjort

**Andeshjorter** (*Hippocamelus*) er ei lita slekt i hjortedyrfamilien (Cervidae) som består av kun to arter, som begge er nært knyttet til Andesfjellene i Sør-Amerika. Slekten tilhører gruppen med andre hjortedyr (Capreolinae).

Andeshjortene lever høyt til fjells om sommeren, men trekker ned i lavere høyder i dalene om høsten og vinteren. De foretrekker områder med god tilgang på friskt vann. Til hjortedyr å være er de relativt kortbeite og kraftig bygget. Dyra ferdes gjerne i mindre, sosiale grupper på 3–14 dyr, som regel bestående av 1–2 hanner og flere hunner.

## Arter
* sørlig andeshjort (*Hippocamelus bisulcus*), kalles også chilensk andeshjort, lever i Argentina og Chile
* nordlig andeshjort (*Hippocamelus antisensis*), kalles også peruisk andeshjort, lever i Peru, Bolivia og Nord-Chile

## Referanser


## Eksterne lenker
*
Alethea Sedgman

**Alethea Sedgman** (født 24. januar 1994) er en australsk skytter som konkurrerer i rifleskyting. Hun representerte landet sitt under Sommer-OL 2012 i London, der hennes beste resultat var nummer 52 i 10 meter luftrifle. 

## Referanser


## Eksterne lenker
*
Theodor Thomsen

**Theodor Thomsen** (født 20. mars 1904 i Kiel, død 14. mai i 1982) var en tysk seiler som deltok i de olympiske leker 1936 i Berlin, 1952 i Helsingfors og 1956 i Melbourne.
     
Thomsen vant en olympisk bronsemedalje i seiling under OL 1952 i Helsingfors. Han var med på den tyske båten «Gustel X» som kom på tredjeplass i dragebåtklassen bak «Pan» fra Norge og den svenske båten «Tornado». Seilingene  ble avviklet i perioden 20. til 23. juli 1952. Mannskapet på «Gustel X» var Erich Natusch,Georg Nowka og Theodor Thomsen.

## OL-medaljer
* 1952  Helsingfors &ndash;  Bronse i seiling, dragebåt-klassen  Tyskland

## Eksterne lenker
*
Frey II

**Frey II**, også omtalt som **Frei II**, var en alliert observasjonspost og radiostasjon på Gurskøya under andre verdenskrig. Stasjonen var bemannet av brødrene Ole Snefjellå og Tore Snefjellå fra april 1944 til januar 1945. De to agentene opererte for Secret Intelligence Service og rapporterte om okkupasjonsmaktens flåtebevegelser i skipsleia på Møre-kysten. De to brødrene fra Mo i Rana hadde deltatt i motstandsarbeid i Norge før de kom over til Storbritannia. 

Frei II ble plassert i de bratte skrentene ovenfor Oksavika på Skredestranda. Innaskjærs trafikk mellom Ålesund og Stad gikk langs fjorden og tyske krigsskip lå ofte i skjule i blant annet Syvdsfjorden og Voldsfjorden. Agentene rapporterte også om værforholdene i Norge, særlig i forbindelse med D-dagen. Allierte flyangrep mot tyske skip i området vekket mistanke hos okkupasjonsmakten. Skipet «Hans Leonhardt» lastet med 3000 tonn ammunisjon ble bombet og sprengt utenfor Kvamsøya 1. juni 1944. Stasjonen ble gitt opp i januar 1945 og agentene evakuert av «Shetlands-Larsen» om bord på KNM «Vigra».

Agentene hadde fått hjelp av folket på de to gårdene i Oksavika. Okkupasjonsmakten fant spor etter agentene da de gjennomsøkte gårdene tidlig i februar 1945. Mennene på gården ble arrestert og forhørt under tortur av Gestapo i Ålesund. Deretter ble mennene internert i Falstad fangeleir ut krigen. Behandlingen av disse medhjelperne inngikk i rettsoppgjøret mot Gestapomannen Josef Schlossmacher etter krigen.

Kåre og Kjartan Oksavik var tenåringer under krigen da de bisto agentene og fikk i 2015 tildelt minnemedaljen for innsatsen.

## Referanser





## Litteratur
* Bjarne Rabben (1994): *Høgt spel i Oksavika*. Sande kulturstyre.

## Eksterne lenker
* Turguide
Potnia Theron

**Potnia Theron** (gresk: Πότνια Θηρῶν, «Herskerinne av dyrene») er en betegnelse fra oldtiden på en minoisk gudinne, og et aspekt av hennes kraft ble tilpasset greske Artemis da begrepet spredte seg på det greske fastlandet. Det synes som om forestilling om Den Store Gudinne, da særlig dyrenes herskerinne, ble individualisert blant grekerne på ulikt vis, som Hera, Artemis, Afrodite, Demeter, og Athene. Homer benytter betegnelse en eneste gang i *[[Iliaden]]* og da er det åpenbart Artemis han mener. Siden ofte det benyttet for å beskrive en gudinne som var assosiert med dyrene (og naturen).

Ordet *[[Potnia]]*), med betydningen «herskerinne» eller «frue», var et mykensk gresk ord nedarvet av klassisk gresk med samme mening, beslektet med sanskrit *patnī*. En norsk oversettelse kan være «Vår frue».

Homers omtalte av *potnia theron* er generelt forstått som en referanse til jomfrugudinnen og jegerinnen Artemis, og Walter Burkert beskriver det som «en godt etablert formel». En gudinne av typen Artemis, en «dyrenes herskerinne», er antatt å ha eksistert allerede i forhistorisk religion og mytologi, og er i moderne forskning blitt referert til som Potnia Theron. En del forskere har posisjonert et forhold mellom Artemis og gudinnen beskrevet i minoisk kunst. Således har «Potnia Theron blitt et felles begrep for enhver kvinne assosiert med dyr.»

## Billedgalleri

NAMA Artémis Orthia.jpg|Representasjon av gudinnen Artemis Orthia som Potnia Theron på en arkaisk votivfigur i elfenbein.
File:Gorgon Kameiros BM GR1860.4-4.2 n2.jpg|Bevinget gudinne med Gorgon-hode og splittskjørt med en fugl i hver hånd, type Potnia Theron. Fra Kameiros, Rhodos.
Fil:Pithos 102972x.jpg|*Potniai theron*, dyrenes mektige herskerinne (detalj) of the goddess. Mighty mistress of animals (Potniai theron) and nature. Pithos med relieff, ca 625-600 f.Kr.
Fil:Plate Camiros Louvre Bj2169-14.jpg|Element fra en brystplate som representerer Løvenes herskerinne. Nekropolis i Kameiros, ca. 630-620 f.Kr.
Fil:Wilanów Painter Potnia Theron.jpg|Alabastron med Potnia Theron - Artemis som dyrenes herskerinne.


## Referanser


## Litteratur
* Campbell, Joseph (1964): *Occidental Mythology: The Masks of God*
* Chadwick, John (1976): *The Mycenaean World*
* Burkert, Walter (1985): *Greek religion*

## Se også
* Artemis
* Modergudinne

## Eksterne lenker
* 
* Artemis Potnia Theron, kunstframstillinger hos Prosjekt Theoi
* Mistress of Wild Animals, *Encyclopedia Mythica*
Rickard Sarby

**Erik Rickard Sarby** (født 19. september 1912 i Dannemora, død 10. februar 1977 i Uppsala) var en svensk seiler som deltok i de olympiske leker 1948 i Helsingfors, 1952 i Helsingfors og 1956 i Melbourne.

Sarby vant en olympisk bronsemedalje i seiling under OL 1952 i Helsingfors. Han kom på tredjeplass i finnjolle bak Paul Elvstrøm fra  Danmark og Charles Currey fra Storbritannia.

## OL-medaljer
* 1952  Helsingfors &ndash;  Bronse i seiling, finnjolle  Sverige

## Referanser


## Eksterne lenker
*
Francisco de Andrade

**Francisco Rebello de Andrade** (født 5. juli 1923) var en portugisisk seiler som deltok i de olympiske leker 1952 i Helsingfors.

Andrade vant en olympisk bronsemedalje i seiling under OL 1952 i Helsingfors. Han var med på den portugisiske båten «Espadarte» som kom på tredjeplass i starbåt-klassen bak den italienske båten «Merope» og «Comanche» fra USA. Seilingene  ble avviklet i perioden 20. til 23. juli 1952. Mannskapet på «Espardarte» besto de Andrade og Joaquim Fiúza.

## OL-medaljer
* 1952  Helsingfors &ndash;  Bronse i seiling, starbåtklassen  Portugal

## Referanser


## Eksterne lenker
*
Agostino Straulino

**Agostino Straulino** (født 10. oktober 1914 i Mali Lošinj, død 14. desember 2004 i Roma) var en italiensk seiler som deltok i de olympiske leker 1948 i Helsingfors, 1952 i Helsingfors, 1956 i Melbourne,  1960 i Roma og 1964 i Tokyo.

Straulino ble olympisk mester i seiling under OL 1952 i Helsingfors. Han var med på den italienske båten «Merope» som vant starbåt-klassen foran «Comanche» fra USA og den portugisiske båten «Espadarte». Seilingene  ble avviklet i perioden 20. til 23. juli 1952. Mannskapet på «Merope» besto de Straulino og Nicolò Rode.

## OL-medaljer
* 1952  Helsingfors &ndash;  **Gull** i seiling, starbåtklassen  Italia
* 1956  Melbourne &ndash;  Sølv i seiling, starbåtklassen  Italia

## Referanser


## Eksterne lenker
*
Charles Currey

**Charles Norman E. Currey** (født 26. februar 1916, død 10. mai i 2010) var en britisk seiler som deltok i de olympiske leker 1952 i Helsingfors.

Curry vant en olympisk sølvmedalje i seiling under OL 1952 i Helsingfors. Han kom på andreplass i finnjolle bak Paul Elvstrøm fra  Danmark.

## OL-medaljer
* 1952  Helsingfors &ndash;  Sølv i seiling, finnjolle  Storbritannia

## Referanser


## Eksterne lenker
*
Corrymeela Community

**Corrymeela Community** er en nordirsk økumenisk kommunitet som fokuserer på forsoning og fredsarbeid. Kommuniteten har rundt 160 medlemmer.

## Historie
Kommuniteten ble grunnlagt av presten Ray Davey i 1965 da man fikk et bygg i nærheten av Ballycastle. Målet med kommuniteten var å skape en plass der mennesker med ulik tro kunne komme sammen og lære å leve som et fellesskap. I 1966 arrangerte de konferansen «Community 1966, a joint Protestant and Roman Catholic Conference» i forbindelse med femtiårsjubileet til Påskeopprøret i Dublin. En slik interkonfesjonell samling var svært uvanlig på denne tiden, og fikk blant annet oppmerksomhet fra statsministeren i Nord-Irland, Terence O'Neill, som brukte den til å be om fred mellom partene i konflikten.

I de neste årene satte kommuniteten i gang flere prosjekter for å jobbe for forsoning mellom protestanter og katolikker. De startet også arbeid i belastede områder i Belfast, og enkelte medlemmer i kommuniteten var med i oppstarten av det tverrkonfesjonelle partiet Alliance i 1970

Etter hvert vokser det fram et arbeid med frivillige som er i kommuniteten og får kunnskaper de kan ta med seg tilbake til sine lokalsamfunn og man starter arbeid rettet mot forsoning mellom ungdom. Det vokser også fram en større stab ved senteret. Man utvider også undervisningen og får kontorlokaler i Belfast samt flere hus på kommunitetens opprinnelige tomt, noe som gjør at man kan ta imot flere gjester.

I 1981 arrangerer kommuniteten konferansen «Models of Political Cooperation» sammen med en annen kommunitet på Queen's University Belfast, og den første sommerfesten blir avholdt. Dette har senere blitt en fast del av programmet. På den første sommerfesten va Teresa av Calcutta, best kjent som «Moder Teresa», hovedtaler.

På 1980-tallet begynner kommuniteten å avholde konferanser for katolske og protestantiske prester, og starter «Understanding Conflict Project» sammen med Ulster University.

I 2000 drev kommuniteten et stort grasrotarbeid.  På dette tidspunktet deltok over 6000 mennesker på møter, konferanser og symposium om forsoning hvert år.

## Priser og utmerkelser
* 1986: Templeton Project Award for ungdomsarbeidet sitt
* 1988: Peace Pole fra Society for World Peace
* 1989: Corrymeelamedlemmen Norman Richardson og Carmel Heaney fårKohl International Peace for sitt arbeid med utdannelse om fred.
* 1997: Niwano-prisen
* 2002: Ray Davey fikk et æresdoktorat av ST Patrick's College Maynooth.

## Referanser

## Eksterne lenker
*
David Finkelstein

**David Ritz Finkelstein** (født 19. juli 1929 i New York, død 24. januar 2016 i Atlanta) var en amerikansk i fysiker med doktorgrad. Han var professor ved Georgia Institute of Technology. Finkelstein fikk sin doktorgrad i fysikk ved Massachusetts Institute of Technology i 1953. Han mottot et Ford Foundation Fellowship stipend for opphold ved CERN i perioden 1959-1960 samtidig som han også underviste ved Stevens Institute of Technology.  Fra 1964 til 1976 var han professor i fysikk ved Yeshiva University. Han ble medlem av fakultetet ved Georgia Tech i 1980.

## Bøker
* David Ritz Finkelstein: *Quantum relativity: a synthesis of the ideas of [[Albert Einstein|Einstein]] and [[Werner Heisenberg|Heisenberg]]*, Springer, 1996
* David Ritz Finkelstein, J.M. Jauch: *Notes on quaternion quantum mechanics*, CERN, 1959
* Charles Maisonnier, David Ritz Finkelstein: *Beam intensity limitation in neutralized space charge betatrons*, CERN, 1959
* David Ritz Finkelstein: *Non-linear meson theory of nuclear forces*, Massachusetts Institute of Technology, Department of Physics, 1952

## Referanser


## Eksterne lenker
*
Sergej Ćetković

**Sergej Ćetković** (født 1976) er en montenegrinsk popsanger.

Ćetković har studert ved musikkskolen Vasa Pavić og ved musikhøyskolen i Cetinje. Hans karriere startet i 1998 da han deltok på musikfestivalen Sunčane skale med melodien *Bila si ruža*.

Den 19. november 2013 valgte montenegrinsk tv Ćetković til å representere landet i Eurovision Song Contest 2014, hvor han endte på 19.-plass i finalen.

## Referanser


## Eksterne lenker
*
John Price

**John Wesley Price** (født 19. januar 1920 i Miami, død 26. mai 1991 i Miami) var en amerikansk seiler som deltok i de olympiske leker 1952 i Helsingfors.

Price vant en olympisk sølvmedalje i seiling under OL 1952 i Helsingfors. Han var med på den amerikanske båten «Comanche» som kom på andreplass i starbåt-klassen bak den italienske båten «Merope». Seilingene  ble avviklet i perioden 20. til 23. juli 1952. Mannskapet på «Comanche» besto av John Price og John Reid.

## OL-medaljer
* 1952  Helsingfors &ndash;  Sølv i seiling, starbåtklassen  USA

## Referanser


## Eksterne lenker
*